ประกาศนายทะเบียนเรื่อง หลักเกณฑ์ วิธีการ และเงื่อนไขการทําธุรกิจงานติดต่อหรือแนะนําบริการของบริษัทหลักทรัพย์หรือธนาคารพาณิชย์ของบริษัทประกันวินาศภัยพ.ศ. 2557-------------------------------------------------- อาศัยอํานาจตามความในข้อ 80 แห่งประกาศคณะกรรมการกํากับและส่งเสริมการประกอบธุรกิจประกันภัย เรื่อง การลงทุนประกอบธุรกิจอื่นของบริษัทประกันวินาศภัย พ.ศ. 2556 นายทะเบียนจึงออกประกาศไว้ ดังต่อไปนี้ข้อ ๑ ประกาศนี้เรียกว่า "ประกาศนายทะเบียน เรื่อง หลักเกณฑ์ วิธีการ และเงื่อนไขการทําธุรกิจงานติดต่อหรือแนะนําบริการของบริษัทหลักทรัพย์หรือธนาคารพาณิชย์ของบริษัทประกันวินาศภัย พ.ศ. 2557"ข้อ ๒ ประกาศฉบับนี้ให้ใช้บังคับตั้งแต่วันประกาศเป็นต้นไปข้อ ๓ ในประกาศนี้ "นายทะเบียน" หมายความว่า เลขาธิการคณะกรรมการกํากับและส่งเสริมการประกอบธุรกิจประกันภัยหรือผู้ซึ่งเลขาธิการคณะกรรมการกํากับและส่งเสริมการประกอบธุรกิจประกันภัยมอบหมาย "บริษัท" หมายความว่า บริษัทที่ได้รับใบอนุญาตประกอบธุรกิจประกันวินาศภัยตามกฎหมายว่าด้วยการประกันวินาศภัย และหมายความรวมถึงสาขาของบริษัทประกันวินาศภัยต่างประเทศที่ได้รับใบอนุญาตประกอบธุรกิจประกันวินาศภัยในราชอาณาจักรตามกฎหมายว่าด้วยการประกันวินาศภัย "งานติดต่อหรือแนะนําบริการของบริษัทหลักทรัพย์หรือธนาคารพาณิชย์" หมายความว่า การให้บริการแนะนํา เผยแพร่ข้อมูลและบริการของบริษัทหลักทรัพย์หรือธนาคารพาณิชย์ให้แก่ลูกค้าและติดต่อชักชวนลูกค้าให้มาใช้บริการของบริษัทหลักทรัพย์หรือธนาคารพาณิชย์ เช่น การเปิดบัญชีเพื่อซื้อขายหลักทรัพย์กับบริษัทหลักทรัพย์ รวมถึงการแจก รวบรวม ตรวจสอบเอกสารคําขอ และหลักฐานประกอบในการเปิดบัญชีซื้อขายหลักทรัพย์ข้อ ๔ บริษัทที่ประสงค์จะประกอบธุรกิจงานติดต่อหรือแนะนําบริการของบริษัทหลักทรัพย์หรือธนาคารพาณิชย์ต้องปฏิบัติตามประกาศคณะกรรมการกํากับและส่งเสริมการประกอบธุรกิจประกันภัยว่าด้วยการลงทุนประกอบธุรกิจอื่นของบริษัทประกันวินาศภัย ในส่วนที่เกี่ยวข้อง รวมถึงแสดงให้เห็นถึงความพร้อมด้านระบบงาน และบุคลากร ในการประกอบธุรกิจงานติดต่อหรือแนะนําบริการของบริษัทหลักทรัพย์หรือธนาคารพาณิชย์ และต้องปฏิบัติตามหลักเกณฑ์ วิธีการ และเงื่อนไขที่กําหนดไว้ในประกาศนี้ข้อ ๕ บริษัทที่ประสงค์จะประกอบธุรกิจงานติดต่อหรือแนะนําบริการของบริษัทหลักทรัพย์หรือธนาคารพาณิชย์ ให้ยื่นคําขอรับความเห็นชอบต่อนายทะเบียน พร้อมทั้งเอกสารหลักฐานที่แสดงให้เห็นถึงความพร้อมตามที่กําหนดในข้อ 4ข้อ ๖ บริษัทอาจมอบอํานาจให้ตัวแทนประกันวินาศภัยของบริษัทดําเนินงานติดต่อหรือแนะนําบริการของบริษัทหลักทรัพย์หรือธนาคารพาณิชย์ในนามของบริษัทได้ ทั้งนี้ บริษัทต้องจัดการให้ตัวแทนประกันวินาศภัยของบริษัทดําเนินการตามข้อ 7 (1) (2) และ (4) แห่งประกาศนี้ และบริษัทต้องร่วมรับผิดในการดําเนินงานติดต่อหรือแนะนําบริการของบริษัทหลักทรัพย์หรือธนาคารพาณิชย์ของตัวแทนประกันวินาศภัยของบริษัทข้อ ๗ ในการประกอบธุรกิจงานติดต่อหรือแนะนําบริการของบริษัทหลักทรัพย์หรือธนาคารพาณิชย์บริษัทต้องดําเนินการ ดังต่อไปนี้ (1) แสดงให้ลูกค้าเข้าใจได้ว่าบริษัทมีหน้าที่ดําเนินงานติดต่อหรือแนะนําบริการของบริษัทหลักทรัพย์หรือธนาคารพาณิชย์ให้แก่ลูกค้าเท่านั้น บริการต่าง ๆ ที่ได้รับจากบริษัทหลักทรัพย์หรือธนาคารพาณิชย์ไม่มีความเกี่ยวข้องกับบริษัทแต่อย่างใด โดยให้ระบุในเอกสารชี้ชวนที่จัดทําขึ้นโดยบริษัทหรือบริษัทหลักทรัพย์หรือธนาคารพาณิชย์ แล้วแต่กรณี (2) เผยแพร่เอกสารหรือข้อมูลที่มีความถูกต้องตรงต่อความเป็นจริงและไม่ทําให้ลูกค้าเข้าใจผิดในสาระสําคัญ (3) จัดให้มีพื้นที่ในการประกอบธุรกิจงานติดต่อหรือแนะนําบริการของบริษัทหลักทรัพย์หรือธนาคารพาณิชย์ให้เป็นสัดส่วน โดยเฉพาะแยกออกจากส่วนให้บริการด้านประกันภัย กรณีที่บริษัทดําเนินงานติดต่อหรือแนะนําบริการของบริษัทหลักทรัพย์หรือธนาคารพาณิชย์นอกสถานที่ทําการของสํานักงานใหญ่หรือสํานักงานสาขา บริษัทต้องมีป้ายแสดงหรือสัญลักษณ์ที่ชัดเจนในการแสดงฐานะที่เป็นผู้ให้บริการของผลิตภัณฑ์ของบริษัทหลักทรัพย์หรือธนาคารพาณิชย์ (4) ให้การรับบริการของลูกค้าต้องเป็นไปด้วยความสมัครใจ และห้ามบังคับให้ลูกค้ารับบริการจากบริษัทหลักทรัพย์หรือธนาคารพาณิชย์ หรือกําหนดเป็นเงื่อนไขในการขายหรือให้บริการผลิตภัณฑ์ประกันภัยข้อ ๘ หากนายทะเบียนพบว่าบริษัทไม่ได้ปฏิบัติตามหลักเกณฑ์ วิธีการ และเงื่อนไขที่กําหนดไว้ในประกาศนี้ นายทะเบียนสงวนสิทธิที่จะเพิกถอนการให้ความเห็นชอบที่ได้ให้ไว้แล้วผู้มีอํานาจลงนาม - ประกาศ ณ วันที่ 14 สิงหาคม พ.ศ. 2557 ประเวช องอาจสิทธิกุลเลขาธิการคณะกรรมการกํากับและส่งเสริมการประกอบธุรกิจประกันภัยนายทะเบียน